**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO DĖL 2015 METŲ PASKELBIMO SENJORŲ METAIS**

**1. Sprendimo projekto esmė, tikslai ir uždaviniai.**

Šis sprendimo projektas parengtas siekiant 2015 m. paskelbti Senjorų metais ir sudaryti sąlygas senjorams įgyvendinti savo sumanymus, iniciatyvas, skatinti aktyviai veikti įvairiose srityse, pagerbti šiuos garbius piliečius.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas atsižvelgiant į Klaipėdos miesto savivaldybės mero pavaduotojo A. Šulco 2014 m. rugpjūčio 6 d. pavedimą Nr. M1-76 „Dėl 2015 m. paskelbimo senjorų metais“.

**3. Kokių rezultatų laukiama.**

Įgyvendinus šį sprendimą 2015 m. bus atkreiptas didesnis dėmesys į senjorus, organizuojami renginiai, senjorai turės didesnę galimybę dalyvauti įvairiose veiklose, tokiose, kaip sporto, sveikatos, švietimo ir kt.

**4. Sprendimo projekto rengimo metu gauti specialistų vertinimai.**

Sprendimo projektas derintas su Dokumentų valdymo, Teisės skyriaus specialistais, Socialinių reikalų departamento direktore. Specialistų pateiktos pastabos šiame projekte įvertintos.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Priemonių planas pagal galimybes bus finansuojamas iš 2015 metų savivaldybės biudžeto ir rėmėjų lėšų.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – bus atkreiptas didesnis dėmesys į senjorus, organizuojami renginiai, senjorams bus sudarytos sąlygos dalyvauti įvairiose veiklose, tokiose, kaip sporto, sveikatos, švietimo ir kt.

Neigiamų pasekmių nenumatoma.

PRIDEDAMA. Teisės aktų, nurodytų sprendimo projekto įžangoje, išrašai, 5 lapai;

Socialinės paramos skyriaus vedėja Audronė Liesytė